**Станкевіч Ірына Георгіеўна, настаўнік беларускай мовы і літаратуры ДУА “Сярэдняя школа №11 г.Мазыра”**

**11 клас**

**Тэма ўрока**: **Сінтаксічныя прыметы бяззлучнікавых складаных сказаў. Пунктуацыйныя нормы: знакі прыпынку ў бяззлучнікавых складаных сказах**

**Месца ўрока ў тэме**: прымяненне ведаў і ўменняў шляхам паўтарэння, абагульнення і сістэматызацыі матэрыялу.

**Мэта ўрока** (прагназуемы вынік): мяркуецца, што да заканчэння ўрока вучні будуць **ведаць**: правілы пастаноўкі знакаў прыпынку СБС;

**умець**: правільна пунктуацыйна афармляць СБС, вызначаць межы і сродкі сувязі прыдыкатыўных частак СБС; будаваць схемы СБС.

**Задачы ўрока:**

1)арганізаваць замацаванне раней вывучанага аб сінтаксічных прыметах бяззлучнікавых складаных сказаў, пунктуацыйных нормах: знакі прыпынку ў бяззлучнікавых складаных сказах;

2) садзейнічаць развіваццю маналагічнага мыслення вучняў; звязнай мовы вучняў;

3) стварыць умовы па выхаванню патрабавальнасці да сябе пры самастойнай працы і працы ў групе; культуру пісьмовага маўлення, дабрасумленныя адносіны да працы.

**Лексічная тэма**: Выбар прафесіі – адказны шлях у жыцці старшакласнікаў.

**Мэтады і прыёмы**: камунікатыўны, праблемны, работы ў парах.

**Формы дзейнасці**: самастойная работа (работа за тэставымі заданнямі), работа ў парах, індывідуальная работа.

**Абсталяванне**: Бел. мова (вучэбны дапаможнік для 11 класа пад рэдакцыяй Г.М. Валочка; Мінск нацыянальны інстытут адукацыі, 2016 г.), раздатачны матэрыял, тэставыя заданні.

**Ход урока**

Ⅰ.**Арганізацыйна-матывацыйны этап**

Псіхалагічны настрой (думкі рымскіх мудрацоў).

*Настаўнік*. Растлумачце афарызмы. Якія з іх вы возьмеце з сабой на ўрок?

* *Хто жадае з’есці ядро, павінен разбіць арэх ( Плаўн, рымскі камедыёграф).*
* *У мяне ёсць яшчэ нейкая надзея ( Авідзій, рымскі паэт).*
* *Усё перамагае праца (Цыцэрон, рымскі філосаф).*

*Настаўнік.*Дзякуй за адказы. Жадаю вам поспехаў у працы, добрага настрою.

Вы сёння стаіце на парозе дарослага жыцця, многія ўжо зрабілі выбар. Але мне вельмі хацелася б, каб вы прыгадалі той час, калі былі маленькія. Вы памятаеце, аб чым марылі ва ўзросце 6-7 гадоў? Падзяліцеся ўспамінамі, калі ласка. Камусьці даўнейшыя маря сёння здаюцца нерыальнымі, дзіўнымі, несур’ёзнымі, простымі. Гэта заканамерна. Вы падраслі. Але многае застаецца невырашальным, складаным.

**Праца з эпіграфам**

**“**Добра быць у дарозе, якую сам сабе выбіраеш” (Я. Колас).

Мне хацелася, каб вы ўсвядомілі, наколькі важна выбраць справу па душы. А ўрокі мовы дапамогуць нам.

Ⅱ. **Узнаўленне тэарэтычных ведаў. Актуалізацыя ведаў**

**Тэма ўрока:** Сінтаксічныя прыметы бяззлучнікавых складаных сказаў. Пунктуацыйныя нормы: знакі прыпынку ў бяззлучнікавых складаных сказах. Якія задачы вы паставіце сення на ўроку?

**1.Арфаграфічная хвілінка** (патлумачце свой выбар)

Афіцыянт, ілюзіяніст, урач, акардэаніст, піяністка, паэтэса, міліцыянер, кантралёр, праграміст, менеджар, бухгалтар,аўдытар, дызайнер , лагістык, капірайтар, фітнэс-інструктар,дэкларант, стэндзіст,

**Пытанне:** Якія новыя прафесіі, на ваш погляд, запатрабаваны на рынку працы цяпер, і чым важна чалавеку сення валодаць? Запішыце ўсе словы ў сшытак.

**Лексічная работа**

**Афіцыянт –** работнік сталовай, рэстарана

**Капірайтар –** новая прафесія . Якаснае выкладанне неабходнай інфармацыі на электронных рэсурсах, уменне вытрыміваць стыль і перадаць неабхдную аўтарскую думку **–** гэта толькі палова якасцей, якімі павінен валодаць капірайтар

**Аўдытар -** фінансавы інспектар

**Дызайнер -** спецыяліст па праектаванню, афармленню

**Лагістык** - кіраванне матэрыяльна-тэхнічным забеспячэннем у прамысловасці

**Менеджар –** кіраўнік.

*(Вучні запісваюць словы, растламучваюць арфаграмы).*

**III. Арыентацыйна-матывацыйны этап.**

**2. Лічбавы дыктант .**

Настаўнік: Мы паўтарылі, якія сказы называюцца бяззлучнікавымі, а цяпер давайце праверым нашы веды на практыцы. Наступны этап нашага ўрока – лічбавы дыктант. Я буду чытаць вам сказы пад лічбамі. Ваша задача – адзначыць у сшытку нумары бяззлучнікавых складаных сказаў.

*1) У жыцці кожнага маладога чалавека надыходзіць час, калі неабходна прыняць рашэнне па выбары прафесіі.*

*2) Пасля школы выпускнікі трапляюць на вялікі шлях жыцця,перад імі адкрываюцца тысячы дарог.*

*3) У сучасным грамадстве існуе шмат прафесій, кожны можа выбраць па душы.*

*4) Усе прафесіі маюць свае асаблівасці,сакрэты, і ў кожнай з іх нехта абавязкова знаходзіць сваё прызванне.*

*5) Каб выбраць прафесію па душы, трэба глыбока, разумна, з веданнем справы разабрацца, якая з многіх прынясе радасць і задавальненне.*

*6) Прафесія настаўніка, на маю думку, адна з самых важных прафесій на Зямлі.*

*7) Настаўнік – гэта не толькі выхавальнік, ён дапамагае нашаму грамадству падняцца на больш высокую ступеньку культуры.*

*8) У залежнасці ад абставін настаўніку даводзіцца выступаць у розных ролях: ён для дзяцей і таварыш,і самы блізкі чалавек.*

*9) Настўнік павінен любіць дзяцей, жыць для дзяцей – без гэтага яго праца не мае сэнсу.*

Настаўнік адкрывае на дошцы правільныя адказы по лічбавым дыктанце, вучні выконваюць самаправерку.

***Адказы: 2,3,7,8,9***

***3*.Зварот да лексічнай тэмы.**

Настаўнік: - Вы заўважылі, што ўсе сказы лічбавага дыктанта звязаны адной тэмай. Прапаную звярнуцца да лексічнай тэмы нашага ўрока. На дошцы запісаны сказ, у якім прапушчана слова.

***Выбар … - адказны крок у жыцці старшакласнікаў.***

* Як вы думаеце, якое слова ў сказе прапушчана? Чаму? Як вы разумееце словы эпіграфа да нашага ўрока? Растлумачце тэрмін “прафесія”.*( Вучні выказваюць свае думкі, звяртаюцца да “Тлумачальнага слоўніка”.)*

Прафесія – род заняткаў, працоўнай дзейнасці, які патрабуе пэйнай падрыхтоўкі.

**Праца з дэфармаваным сказам(запісаны на дошцы)**

Складзіце і ахарактарызуйце сказ. Зрабіце яго сінтаксічны разбор. Пабудуйце схему сказа.

***Школа, тут, вытокаў, знаходзіцца, усе, асобы, каля, развіваюцца, бакі, прафесіі, любой.***

**Узор выканання:**

***Школа знаходзіцца каля вытокаў любой прафесіі: тут развіваюцца ўсе бакі асобы.***

*(Складаны, складаецца з двух простых сказаў, звязаных паміж сабой бяззлучніавай сувяззю. Першая частка – просты сказ поўны, развіты, двухсастаўны. Другая частка – просты сказ, поўны, развіты, двухсастаўны. Паміж часткамі складанага сказа ставіцца двухкроп’е, таму што другая частка раскрывае прычыну таго, пра што гаварыцца ў першай).*

***Заданні выконваюцца ўсім класам, настаўнік назірае, дае ацэнку правільнасці выканання заданнячў кожным вучням.***

**IV. Аперацыйна-пазнавальны, даследчы этапы.**

1. Паўтарэнне тэарэтычных ведаў.

4 вучні – знакі прыпынку ў СЗл. С.

* Знакі прыпынку ў СЗал. С.
* Знакі прыпынку ў СБС (, ; :)
* Знакі прыпынку ў СБС (-)

**1.Вызначце нумары сказаў: 1в. – простыя з аднароднымі членамі**

**2в. – складаных бяззл.**

1. Школа – гэта першая ступенька ў жыццё, вашы першыя крокі на шырокую дарогу навукі, грамадскага жыцця і дзейнасці.
2. Вучэнне – свет, невучэнне – цемра.
3. Працу над кнігамі і над сшыткамі спалучайце с фізічнай працай на школьнай зямлі.
4. Класная дошка зіхаціць: яе добра выцерлі мокрай анучай.
5. Ваш асноўны абавязак – старанна вучыцца.
6. Праца робіць чалавека моцным, дысцыплінаваным, здаровым, высакародным.
7. Любіце працу: у ёй найлепшы смак жыцця.
8. На дзень адстанеш – за тыдзень не дагоніш.
9. Васіль быў працавіты чалавек, ён не мог гуляць ані хвіліны.
10. У народзе гавораць так: лянок не знае лянот.

**Адказы: 1в. - 1,3,5,6;**

**2в. - 2,4,7,8,9, 10:**

**2. Назавіце граматычныя асновы, вызначыць сэнсава-граматычныя адносіны паміж часткамі, растлумачыць знакі прыпынку.**

1. Стукне мароз – заледзянеюць кветкі.
2. Паводкамі і квеценню сплывалі вёсны, грыбамі і ягадамі адыходзілі леты, зацяжнымі дажджамі шалясцелі асеннія дні, завірушнымі завеямі ўсцілалі дарогу марозныя зімы.
3. Ён пасадзіў Майку ў чацвёртыя сані, захутаў яе ногі мядзведжай апонай і працягнуў лейцы на вольнае месца побач з ёй: збіраўся ехаць без вазніцы.
4. З вялікіх асветленых акон грыміць радыё, праз белую павалоку фіранак відаць зеляніна вазона.
5. Чырвонаармейцы любілі свайго камандзіра: ён быў для іх усіх найлепшы прыклад.
6. Глянуй гэта ён – ружжо так і вывалілася з маіх рук на снег.

1 - часава-выніковыя, 2 – паслядоўнасць, 3 – прычына, 4 – адначасовасць, 5 – прычына, 6 – хуткая змена падзей.

**3. Устанавіце адпаведнасць паміж сказамі з левага слупка і выказваннямі з правага.**

|  |  |
| --- | --- |
| А. Вучоныя даказалі \_ гіганцкія бязлікія дамы вельмі дрэнна ўздзейнічаюць на псіхіку чалавека. | 1. Другая частка раскрывае змест першай. Ставіцца двукроп'‎е. |
| Б. Блісне маланка \_ мільёны лістоў асвецяцца золатам. | 2. Другая частка раскрывае прычыну таго, про што гаворыцца ў першай. Ставіцца двукроп'‎е. |
| В. Лес вырас \_ высока падняліся бярозы, сосны, дубы. | 3. Другая частка дапаўняе, ўдакладняе, канкрэтызуе змест першай. Ставіцца двукроп'‎е. |
| Г. Сосен найболей \_ яны найлепш прыжыліся на пясчаным касагоры. | 4. Другая частка мае вынікова-абагульняльнае значэнне. Ставіцца працяжнік. |
|  | 5. У сказе выражаюцца прычынна-выніковыя адносіны. Ставіцца працяжнік. |

**Адказ:** А3Б5В1Г2

**4.Адзначце сказы, дзе на месцы пропуску ставіцца двукроп'е:**

1. Ганна падыходзіць да акна \_ на ўсю вуліцу, пабраўшыся падручкі, ідуць па-васточнаму прыбраныя дзяўчаты.
2. А вось і чыстая экзотыка \_ ад мячэці пачуўся адчайны, жаласны крык мулы.
3. Па левы бок ляжаў паламаны, пакручаны сасоннік – след учарашняй буры \_ справа сцяной стаяў магутны дрымучы лес.
4. Старое крэсла было моцнае і лёгкае \_ новае – цяжкае і скрыпучае.
5. Птушкам няма чаго было спяваць \_ набліжалася восень.

**5. Фізкультхвілінка**

**6. Праца з тэкстам**

Лес зімой іншы раз падобны на казку. Можа вам цікава паслушаць лясныя звончкі? Вы чуеце іх углядаецеся ў густую зеляніну шарыце вачыма по неабсяжнай прасторы нічога не бачыце. Наведаецца ветрык зноў задзінькаюць званкі. Смела ідзіце гэтыя званкі не знікнуць. Падыдзіце бліжэй і убачыце гэта лісце вымытае снегам і загартаванае марозам. Яно вісіць на тонкіх нітачках і пры кожным дотыку ветру звоніць. Так пахне смалой што не хочацца адыходзіць.

***Заданне***

1. Вызначце стыль, тып тэксту.
2. Знайдзіце складаныя бяззлучнікавыя сказы, расстаўце неабходныя знакі прыпынку.
3. Графічна растлумачце пастаноўку знакаў прыпынку ў сказах.
4. Выканайце сінтаксічны разбор падкрэсленага сказа.

**7.** У сучаснай беларускай мове БСС шырока ўжываюцца ў мастацкай літаратуры і ў вуснай мове. **Паспрабуйце дапісаць прапанаваныя БСС, каб паміж простымі сказамі, з якіх яны складаюцца, трэба было ставіць двукроп'е.**

1. Нездарма ў нас кажуць : …
2. Андрэй зірнуў на неба : …
3. На другі бераг ракі перабрацца не ўдалося : …
4. Спакойнага шчасця не зычу нікому : …
5. У лесе было прыгожа : …

*Заданні выконваюцца каля дошкі. Вучні класа выконваюць іх на месцы, затым параўноўваюць з выкананнем на дошцы, аналізуюць якасць выканання.*

**V. Кантрольна-рэфлексійны этап. Выкананне тэста.**

**Тэст (1 варыянт)**

*1.Выпішыце нумары сказаў, у якіх трэба паставіць двукроп'е:*

1. Спадала лета ішоў ранні верасень.
2. Усё навокал было па-ранейшаму глуха шумеў лес над зямлёй плалі хмары.
3. Мне здалося па бруку ідзе маладая сасонка.
4. Даўно нам свеціць дзень наш малады свій новы лёс народ спакойна творыць.
5. Заўсёды ў лесе добра мне ў ім так ціха ўрачыста.

*2.Выпішыце нумары сказаў, у якіх трэба паставіць працяжнік:*

1. Ціснуў сухі скрыпучы марозік усюды ляжаў глыбокі роўны снег.
2. Кінеш сперду знойдзеш ззаду.
3. Шасцяць у калоссі сярпы сцяною дабро залягло кладуцца снапы на снапы такога жніва не было.
4. Кажуць час лечыць усе раны дабываюцца болі фізічныя пакуты душэўныя.
5. Ты кранешся сэрца запяе глыбока адчуўшы ўзрушэнне.

**Тэст (2 варыянт)**

*1.Выпішыце нумары сказаў, у якіх трэба паставіць двукроп**'е:*

1. Адразу стала зразумела дажджу сёння не будзе.
2. Апошняя нота ў ноч адляцела апошні разок уздыхнулі басы.
3. Прыгледзьцеся новыя дні на вас пазіраюць у іскрах світання.
4. Ніхто не падаваў каманды песня ўзнікла і пацякла.
5. Іншыя турботы апанавалі яго нельга паявіцца перд Сашай у такім выглядзе.

*2.Выпішыце нумары сказаў, у якіх трэба паставіць працяжнік:*

1. Ціснуў сухі скрыпучы марозік усюды ляжаў глыбокі роўны снег.
2. Кінеш спераду знойдзеш ззаду.
3. Шасцяць у калоссі сярпы сцяною дабро залягло кладуцца снапы на снапы такога жніва не было.
4. Кажуць час лечыць усе раны дабываюцца болі фізічныя пакуты душэўныя.
5. Ты кранешся сэрца запяе глыбока адчуўшы ўзрушэнне.

*Самаправерка пад назіраннем настаўніка. Выстаўленне балаў за якасць выканання заданняў. Выстаўленне асобных адзнак у класны журнал і дзеннікі вучняў.*

**VI.Падагульненне і выстаўленне адзнак.**

-Ці выканалі вы задачы, якія паставілі для сябе ў пачатку ўрока?

- Як вы ацэніце сваю работу на ўроку? (*Адзнакі ставяцца ў класны журнал і дзеннікі)*.

Наш урок набліжаецца да свайго лагічнага завяршэння. Хацелася б, каб вы зразумелі, што нягледзячы на тое, якую прафесію вы выбераце ў будучыні, самае галоўнае, каб у любой сітуацыі вы заставаліся людзьмі. Кожнаму чалавеку дадзена права пакінуць след пасля сябе. А вось які будзе след, добры або адмоўны, вырашаць кожнаму з вас. Спадзяюся, што наш урок таксама пакіне след у вашым жыцці.

**VII.Дамашняе заданне**

Параграф 17, практыкаванне 165; запісаць 10 прыказак, структурна арганізаванных як бяззлучнікавыя складаныя сказы.

**VIII.Рэфлексія**

Выберыце адзін са сказаў і прадоўжыце думку сённяшняга ўрока, выкарыстоўваючы складаныя бяззлучнікавыя сказы.

Я думаю…

У мяне ўзнікла жаданне…

Цяпер я дакладна ведаю…

Цяпер я зусім упэўнены…

**Тэставыя заданні**

**1.Адзначце складаныя бяззлучнікавыя сказы:**

1. Залатое калоссе адшумела ў палях, жаўтагрудая восень лісце сыпле на шлях.
2. Уначы прайшоў дождж, і зямля дыхала на поўныя грудзі.
3. Грыміць гром, і бліскае маланка.
4. Дожджык мочыць – сонца сушыць.
5. Няхай у ясным небе цішыня заўсёды застанецца.

**2.Адзначце сказы, у якіх на месцы пропуску трэба паставіць коску:**

1. Замірае лета\_заціхаюць далі\_сірацее рэчка\_халадзеюць хвалі.
2. У воду войдзеш\_шчасце рая.
3. Я думаў\_без кахання пражыву.
4. Твой погляд запаўняе сіняву\_твой голас напаўняе наваколле.
5. Вясна мінецца\_пройдзе лета.

**3.Адзначце сказы, у якіх на месцы пропуску трэба паставіць працяжнік:**

1. Няма лесу\_няма жыцця.
2. Азірніся і ўбачыш\_ля цябе я ў любую хвіліну.
3. Кінеш спераду\_знойдзеш ззаду.
4. Вакол спакойна дрэмле поле\_блішчыць у росах сенажаць.
5. Хацеў сказаць слова\_язык не варушыўся.

**4.Адзначце сказы, у якіх на месцы пропуску ставіцца двукроп'е:**

1. Адразу стала зразумела\_дажджу сёння не будзе.
2. Спадала лета\_ішоў ранні верасень.
3. Ударыў дзед абухам\_елка загула.
4. Прыгледзьцеся\_новыя дні на вас пазіраюць у іскрах світання.
5. Па-над рэчкай лён зацвітае блакітам\_аддае вам паклон буйным коласам жыта.

**5.Адзначце сказы, у якіх знакі прыпынку расстаўлены правільна:**

1. Цеплынёй вясна дыхнула – засінелі кветкі.
2. Бярозы ў шэрані сівеюць: палі бялеюць, як паркаль.
3. Шануй бацьку з маткаю – другіх не знойдзеш.
4. Надыходзіла восень, Млечны Шлях пагусцеў.
5. Дробнае дажджавое сяйво з парывістым ветрам хвалямі хадзіла па лесе, асыпаючы ельнік; схавацца тут ад яго не было дзе.

**6.Расстаўце знакі прыпынку і састаўце схему сказа:**

Па рэчцы ўзгадвалі і надвор'е\_зменшала пад вечар вада\_заўтра зранку будзе дождж.